पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. सूखे की समस्या के स्थायी समाधान के लिए महाराष्ट्र सरकार ने अगले तीन वर्षों में 60 हजार करोड़ रुपए के विविध कार्यक्रम शुरू करने की योजना बनाई है। इसके अंतर्गत बड़ी योजनाओं के अलावा छोटे-बड़े बांधों का निर्माण किया जाएगा। यह जानकारी राज्य के मुख्यमंत्री पृथ्वीराज चव्हाण ने गुरुवार को यहां पत्रकारों से चर्चा के दौरान दी। उन्होंने कहा कि गत दो वर्षों से राज्य के आधे से अधिक हिस्से में बहुत कम वर्षा होने के कारण सूखे की भीषण स्थिति बनी हुई है।
जलापूर्ति के लिए खर्च सीमा 716 करोड़
चव्हाण ने बताया कि राज्य में सूखाग्रस्त गांवों में टैंकर से जल आपूर्ति करने के लिए खर्च की सीमा को 514 करोड़ से बढ़ाकर 716 करोड़ रुपए कर दिया गया है। साथ ही 13,017 चारा छावनियां भी बनाई गई हैं। उन्होंने बताया कि अभी तक किसी भी मवेशी की मृत्यु का समाचार नहीं मिला है। सूखे से निपटने के लिए मंगलवार को चव्हाण ने प्रधानमंत्री से मुलाकात भी की थी। उन्होंने कहा कि भविष्य में सूखे की स्थिति से निपटने के लिए बड़े पैमाने पर सिंचाई की व्यवस्था की गई है।
केंद्र से 30 हजार करोड़ की मदद
मुख्यमंत्री ने बताया कि हर साल केंद्र की तरफ से राज्य को 10 हजार करोड़ रुपए की आर्थिक मदद लगातार तीन वर्षों तक उपलब्ध कराने की मांग की है और कहा कि इतनी ही निधि महाराष्ट्र सरकार विश्व बैंक की मदद से प्राप्त करेगी। इस प्रकार तीन वर्षों में 60 हजार करोड़ की कुल निधि महाराष्ट्र को प्राप्त होगी।
अगले हफ्ते नागपुर में हो सकती है मानसूनी बारिश
नागपुर, गर्मी व उमस से हलाकान संतरानगर वासियों को जल्दी ही मानसूनी फुहारें सुकून देने पहुंच सकती हैं। मौसम वैज्ञानिकों का अनुमान है कि अगले 48 घंटों में मानसून विदर्भ पर दस्तक दे सकता और 11 से 13 जून के बीच उपराजधानी को भिगोने पहुंच सकता है। साथ ही तापमान में भी गिरावट आ सकती है। मौसम वैज्ञानिकों के अनुसार शहर में मानसून के आने के लिए स्थितियां पूरी तरह अनुकूल हो रही है। गुरुवार की सुबह बादलों के नाम तो दोपहर सूरज के नाम रही। उमस से भी लोग हाल-बेहाल रहे। पूरा दिन मानसून पूर्व की गतिविधियां जारी रही। शाम को भी बादलों की आवा जाती व धूल भरी आंधियां आती रही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn